|  |  |  |
| --- | --- | --- |
| Description: eu_flag_1  **Финансирано от Европейския съюз**  **СледващоПоколениеЕС** | **План за възстановяване и устойчивост** | **Преглед на изображението източник**  **Република България** |



*БЪЛГАРСКА АКАДЕМИЯ НА НАУКИТЕ*

**ПОКАНА ЗА УЧАСТИЕ**

**в процедура BG-RRP-2.021 „Надграждане на експертния потенциал на Центъра за обучение на БАН“**

**за директно предоставяне на средства**

**на краен получател Център за обучение - БАН**

**за изпълнение на:**

Дейност 5.4. Надграждане на експертния потенциал на Центъра за обучение към БАН за ефективно координиране на програмите за съвместни докторантури с бизнеса, следдипломни програми за магистри и постдокторантски програми за носители на ОНС "доктор", както и докторантските и квалификационни курсове

Дейност 4.3. Повишаване на квалификацията посредством обучителни курсове

**инвестиция C2I2 „Повишаване на иновационния капацитет на Българската академия на науките (БАН) в сферата на зелените и цифровите технологии“**

**по Плана за възстановяване и устойчивост**

**Краен срок за кандидатстване: *05.11.2025 г., 17:30 ч.***

# РЕЗЮМЕ

|  |  |
| --- | --- |
| **Код и наименование на процедурата** | BG-RRP-2.021“ Надграждане на експертния потенциал на Центъра за обучение на БАН“ |
| **Финансиращ механизъм** | Механизъм за възстановяване и устойчивост (МВУ) на ЕС, създаден с Регламент (ЕС) 2021/241.  Финансирането по процедурата е по Стълб „Интелигентен, устойчив и приобщаващ растеж, включително икономическо сближаване, работни места, производителност, конкурентоспособност, научни изследвания, развитие и иновации, както и добре функциониращ вътрешен пазар със силни МСП“ на МВУ (чл. 3, буква „в“ от Регламент (ЕС) 2021/241) |
| **Стълб**  **Компонент и инвестиция от Плана за възстановяване и устойчивост (ПВУ) на Република България** | Иновативна България  Компонент 2. Научни изследвания и иновации; Инвестиция C2I2: Повишаване на иновационния капацитет на Българската академия на науките (БАН) в сферата на зелените и цифровите технологии. |
| **Ключов(и) етап(и) и цел(и) на ПВУ, изпълнявани чрез инвестициите, финансирани по процедурата** | Обвързана с изпълнението на цел 34 |
| **Форма на финансиране** | Финансиране, свързано с разходите по съответната инвестиция, изплащане въз основа на възстановяване на действително направени допустими разходи; |
| **Вид процедура** | Директно предоставяне на средства на конкретен краен получател - Център за обучение – БАН |
| **Обща цел на процедурата** | Предоставяне на финансова подкрепа на Центъра за обучение на Българската академия на науките (БАН) с цел надграждане на неговия капацитет и разширяване на дейностите му в съответствие с националните и европейските приоритети за научни изследвания, иновации и устойчиво развитие. Процедурата е насочена към развитие на човешкия капитал чрез висококачествени обучителни програми за стимулиране на научноизследователската и развойната дейност и повишаване на иновационния потенциал на БАН. |
| **Общ размер на средствата по процедурата** | Общ размер на средствата по процедурата: 351 452.00 лв., от които 327 989.75 лв. по МВУ и 23 462.25 лв. национално финансиране за невъзстановим ДДС |
| **Допустим(и) кандидат(и)** | Център за обучение - БАН |
| **Допустими партньори** | Не е приложимо |
| **Допустими дейности** | Дейности свързани с надграждане на експертния потенциал на Центъра за обучение – БАН:   1. Назначаване на един експерт в Центъра за обучение - БАН за ефективно координиране на програмите за съвместни докторантури с бизнеса, следдипломни програми за магистри и постдокторантски програми, както и докторантските и квалификационни курсове. 2. Разработване и провеждане на обучителни курсове към Центъра за обучение на БАН:  * Разработване и въвеждане на 8 нови докторантски курса с предприемаческа насоченост, закрила и управление на интелектуална собственост и за подготовка на проектни предложения в областите на зелените и цифровите технологии. * Разработване и организиране на 3 квалификационни курса за изследователи от екипи, извършващи изследвания в приоритетни области на проекта.  1. Привличане на лектори от страната и чужбина   Дейности по организация и управление на проекта.  Дейности по информиране и публичност. |
| **Допустими разходи** | І. ПРЕКИ РАЗХОДИ   1. Разходи за възнаграждение за назначаване на експерт в Центъра за обучение (вкл. задължителните здравни и осигурителни вноски за сметка на осигурителя, както и всички задължителни плащания на работодателя по трудовото правоотношение съгласно националното законодателство); 2. Разходи за външни услуги, свързани с:  * Разработване и въвеждане на 8 нови докторантски курса с предприемаческа насоченост, закрила и управление на интелектуална собственост и за подготовка на проектни предложения в областите на зелените и цифровите технологии. * Разработване и организиране на 3 квалификационни курса за изследователи от екипи, извършващи изследвания в приоритетни области на проекта.  1. Разходи за командировки (дневни, квартирни и транспортни разходи) на привлечени лектори от страната и чужбина   ІІ. НЕПРЕКИ РАЗХОДИ  Непреки разходи не се предвиждат за финансиране по процедурата. |
| **Приложим режим държавна помощ** | Предоставянето на безвъзмездната финансова помощ по тази процедура не попада в приложното поле на член 107, параграф 1 от Договора за функциониране на ЕС. Получател на финансирането e самостоятелно научно звено на БАН (СНЗ на БАН), което е организация за научни изследвания и разпространение на знания, съгласно т. 16, б. ее от Рамката. Това обстоятелство позволява инвестицията по процедурата да бъде реализирана в условията на раздел на раздел 2.1.1 Публично финансиране на нестопански дейности от Рамката. |
| **Интензитет на безвъзмездното финансиране** | 100 % от общите допустими разходи |
| **Минимален размер на безвъзмездното финансиране за проектно предложение** | Няма минимален размер |
| **Максимален размер на безвъзмездното финансиране за проектно предложение** | Максималният размер на средствата по процедурата е 351 452.00 лв., както следва:  1. Разходи свързани с назначаване на експерт в Центъра за обучение – БАН: 181 440.00 лв.;  2. Разходи за външни услуги, свързани с разработване и провеждане на обучителните курсове (нови докторантски и квалификационни курсове) докторантски курсове: 110 541.67 лв. по МВУ и 22 108.33 лв. национално финансиране за невъзстановим ДДС;  3. Разходи за командировки (дневни, квартирни и транспортни разходи) на привлечените лектори от страната и чужбина: 36 008.12 лв. по МВУ и 1353.92 лв. национално финансиране за невъзстановим ДДС. |
| **Очакван брой проектни предложения, които ще бъдат одобрени за финансиране** | Едно |
| **Срок за изпълнение на проекта** | Не по-късно от 30.06.2026 г. |

Съдържание

[РЕЗЮМЕ](#_Toc110441155)

[1. Финансиращ механизъм 7](#_Toc110441156)

[2. Процедура за предоставяне на средства на крайни получатели 7](#_Toc110441157)

[2.1. Код и наименование 7](#_Toc110441158)

[2.2. Форма на финансиране 7](#_Toc110441159)

[2.3. Вид процедура 7](#_Toc110441160)

[2.4. Институционална рамка 7](#_Toc110441161)

[2.5. Териториален обхват 8](#_Toc110441162)

[2.6. Област на интервенции по МВУ](#_Toc110441163) 8

[3. Общ размер на средствата по процедурата](#_Toc110441164) 9

[4. Обща цел на процедурата](#_Toc110441165) 9

[5. Индикатори 1](#_Toc110441166)2

[5.1. Индикатори за цели по процедурата, отчитани по ПВУ 1](#_Toc110441167)2

5.2. Принос към общ индикатор „Изследователи, работещи в изследователски структури“ (RRFCI08) 12

[5.3. Специфични индикатори по процедурата извън обхвата на ПВУ 1](#_Toc110441171)2

[5.4. Индикатори по индивидуалните проекти, които следва да се попълнят от кандидатите за средства 1](#_Toc110441172)2

[6. Допустими кандидати 1](#_Toc110441173)3

[7. Допустими партньори 1](#_Toc110441174)3

[8. Дейности, допустими за финансиране](#_Toc110441175) 13

[8.1. Условия за допустимост на дейностите по инвестицията](#_Toc110441176) 13

[8.2. Допустими категории дейности](#_Toc110441177) 14

8.3. Допълняемост и демаркация с други програми и инструменти 15

[9. Разходи, допустими за финансиране](#_Toc110441179) 17

[9.1. Условия за допустимост на разходите](#_Toc110441180) 17

[9.2. Допустими категории разходи](#_Toc110441181) 18

[9.3. Недопустими разходи](#_Toc110441182) 19

[10. Приложим режим на минимални/държавни помощи](#_Toc110441183) 20

[11. Интензитет на безвъзмездното финансиране](#_Toc110441184) 23

[12. Минимален и максимален размер на безвъзмездно финансиране за индивидуален проект](#_Toc110441185) 23

[13. Срок за изпълнение на индивидуалните проекти](#_Toc110441186) 23

[14. Хоризонтални политики](#_Toc110441187) 23

15. Равенство на половете и недискриминация 24

[16. Начин на подаване на проектните предложения](#_Toc110441188) 25

[17. Списък на документите, които се подават на етап кандидатстване](#_Toc110441189) 25

[18. Краен срок за подаване на проектните предложения](#_Toc110441190) 26

[19. Критерии и методика за оценка на проектните предложения](#_Toc110441191) 26

[20. Ред за оценяване на проектните предложения](#_Toc110441192) 26

[21. Допълнителна информация](#_Toc110441193) 27

[21.1. Процедура за уведомяване на одобрените кандидати и сключване на договори, респ. издаване на заповед, за предоставяне на средства по МВУ](#_Toc110441194) 27

[21.2. Условия, приложими към изпълнението на сключените договори за предоставяне на средства](#_Toc110441195) 28

[21.3. Правна рамка на процедурата](#_Toc110441196) 28

[22. Приложения към Условията за кандидатстване за кандидатстване](#_Toc110441197) 29

[22.1. Приложения към момента на кандидатстване](#_Toc110441198) 29

[22.2. Приложения към момента на подписване на договора за предоставяне на средства от МВУ на краен получател](#_Toc110441199) 29

# 

# 1. Финансиращ механизъм

|  |
| --- |
| Механизъм за възстановяване и устойчивост (МВУ) на ЕС е създаден с Регламент (ЕС) 2021/241. Финансирането по процедурата е по Стълб „Интелигентен, устойчив и приобщаващ растеж, включително икономическо сближаване, работни места, производителност, конкурентоспособност, научни изследвания, развитие и иновации, както и добре функциониращ вътрешен пазар със силни МСП“ на МВУ (чл. 3, буква „.в“ от Регламент (ЕС) 2021/241).  Средствата от МВУ по настоящата процедура се предоставят на крайни получатели за изпълнение на инвестиции по Компонент 2 Научни изследвания и иновации [[1]](#footnote-1), инвестиция C2I2: „Повишаване на иновационния капацитет на Българската академия на науките (БАН) в сферата на зелените и цифровите технологии“ от Плана за възстановяване и устойчивост (НПВУ) на Република България. |

# 2. Процедура за предоставяне на средства на крайни получатели

## 2.1 Код и наименование

|  |
| --- |
| BG-RRP-2.021 „Надграждане на експертния потенциал на Центъра за обучение на БАН“ |

## 2.2. Форма на финансиране

|  |
| --- |
| Финансиране, свързано с разходите по съответната инвестиция, изплащано въз основа на възстановяване на действително направени допустими разходи или на разходи по сключен договор с изпълнител на услуга. |

## 2.3. Вид процедура

|  |
| --- |
| Процедура за директно предоставяне на безвъзмездна финансова подкрепа |

## 2.4. Институционална рамка

|  |
| --- |
| **Структура за наблюдение и докладване**  БАН е определена за Структура за наблюдение и докладване (СНД) по Инвестиция C2I2 „Повишаване на иновационния капацитет на Българската академия на науките (БАН) в сферата на зелените и цифровите технологии“ от Компонент 2 Научни изследвания и иновации на НПВУ, съгласно Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост (ПВУ) на Република България, и на техните основни функции, (Обн. - ДВ, бр. 54 от 12.07.2022 г.; изм. и доп., бр. 70 от 30.08.2022 г., в сила от 30.08.2022 г.; изм., бр. 85 от 25.10.2022 г., в сила от 25.10.2022 г.; изм. и доп., бр. 47 от 30.05.2023 г., в сила от 30.05.2023 г., изм. и доп., бр. 63 от 25.07.2023 г., в сила от 01.08.2023 г.; изм., бр. 27 от 29.03.2024 г., в сила от 29.03.2024 г.; изм. и доп., бр. 64 от 30.07.2024 г., в сила от 01.09.2024 г.), наричано по-долу само ПМС № 157/2022 г. Съгласно Постановление № 114 от 8 юни 2022 г. (Обн. - ДВ, бр. 43 от 10.06.2022 г.; изм. и доп., бр. 70 от 30.08.2022 г., в сила от 30.08.2022 г.; изм. и доп., бр. 47 от 30.05.2023 г., в сила от 30.05.2023 г., бр. 27 от 29.03.2024 г., в сила от 29.03.2024 г.) за определяне на детайлни правила за предоставяне на средства на крайни получатели от Механизма за възстановяване и устойчивост, наричано по-долу само ПМС № 114/2022 г. СНД отговаря за подбора, в случаите, в които е предвиден такъв, за договарянето на финансиране с крайни получатели, за обобщаването на финансовата и техническа информация, и за осъществяването на контрол върху финансовото и техническо изпълнение на инвестицията.  **Кандидати за средства**  "Кандидати за средства“ от Механизма за възстановяване и устойчивост (МВУ) са всички физически и юридически лица и техни обединения, които кандидатстват за средства от МВУ чрез подаване на предложение за изпълнение на инвестиция.  **Крайни получатели**  "Краен получател" е кандидат за средства от МВУ, чието предложение за изпълнение на инвестиция е одобрено с решение на ръководителя на СНД в резултат на извършена процедура чрез подбор или чрез директно предоставяне на средства по реда на ПМС № 114/2022 г. и с когото е сключен договор или е издадена заповед за предоставяне на средства от МВУ.  **Дирекция „Национален фонд“**  Дирекция „Национален фонд“ в Министерството на финансите изпълнява функциите на координиращо звено на национално равнище на НПВУ, като отговаря за сключването на споразумения със структурите, определени за СНД, за извършването на наблюдение, контрол, плащанията и поддържане на финансово-счетоводна отчетност съгласно споразуменията.  **Дирекция „Централно координационно звено“**  Дирекция „Централно координационно звено“ в администрацията на Министерския съвет отговаря за наблюдението на изпълнението на етапите и целите в НПВУ, включително напредъка по общите показатели, зеления и дигиталния принос на инвестициите и равнището на социалните разходи, както и изготвянето на стратегическа рамка за осъществяване на информационни и комуникационни дейности по отношение на НПВУ.  **Изпълнителна агенция „Одит на средствата от ЕС“**  Изпълнителна агенция „Одит на средствата от ЕС“ към министъра на финансите извършва одитната дейност по НПВУ с цел осигуряване на увереност относно надеждността на данните за изпълнение на етапите и целите и на начина на тяхното събиране, както и увереност, че при изпълнението е гарантирано недопускането на двойно финансиране, на измами, корупция и на конфликт на интереси и е спазен принципът за добро финансово управление. |

## 2.5. Териториален обхват

|  |
| --- |
| Дейностите по проекта, финансиран по процедурата, се осъществяват на територията на Република България. |

## 2.6. Област на интервенции по МВУ

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Действия в областта на климата**   |  |  |  |  | | --- | --- | --- | --- | | Код | Област на интервенция[[2]](#footnote-2) | Коефициент за изчисляване на подкрепата за целите във връзка с изменението на климата | Коефициент за изчисляване на подкрепата за целите в областта на околната среда | | 009 | Научноизследователски и иновационни дейности в публични научноизследователски центрове, висши учебни заведения и специализирани експертни центрове, включително изграждане на мрежи (индустриални научни изследвания, експериментално развитие, проучвания за установяване на осъществимост) | 0% | 0% | |

# Общ размер на средствата по процедурата

|  |
| --- |
| Общият размер на средствата по процедурата е 351 452.00 лв., както следва:  1. Разходи за назначаване на експерт в Центъра за обучение – БАН: 181 440.00 лв.;  2. Разходи за външни услуги, свързани с разработване и провеждане на обучителните курсове: 110 541.67 лв. по МВУ и 22 108.33 лв. национално финансиране за невъзстановим ДДС;  3. Разходи за командировки (дневни, квартирни и транспортни разходи) на привлечените лектори от страната и чужбина: 36 008.12 лв. по МВУ и 1353.92 лв. национално финансиране за невъзстановим ДДС. |

# Обща цел на процедурата

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Общата цел на процедурата е да предостави финансова подкрепа на Центъра за обучение към Българската академия на науките (БАН) с цел надграждане на неговия капацитет и разширяване на дейностите му в съответствие с националните и европейските приоритети за научни изследвания, иновации и устойчиво развитие. Процедурата е насочена към развитие на човешкия капитал чрез висококачествени обучителни програми за стимулиране на научноизследователската и развойната дейност и изграждане на устойчиви връзки между науката и бизнеса.  **Дейности и капацитет на Центъра за обучение към БАН**  Центърът за обучение при БАН е ключова структура, отговорна за организирането и координирането на обучението на докторанти, постдокторанти и други целеви групи, включително чрез програми за квалификация и преквалификация. През последните три години в звената на БАН се обучават средногодишно по около 400 докторанти, от които половината - в редовна форма на обучение. В БАН се обучават също задочни докторанти, както и докторанти на самостоятелна подготовка.  Центърът предоставя също така:   * Чуждоезиково обучение и курсове по компютърни умения за докторантите. * Специализирани докторантски курсове, насочени към развиване на специфични научни и практически умения. * Подготовка на изследователи в приоритетни области като информационни технологии, енергийна ефективност, нанотехнологии, биомедицина и климатични промени.   Със своята дейност Центърът допринася за развитието на научния потенциал на страната и за формирането на висококвалифицирани специалисти, способни да се интегрират успешно както в академичната сфера, така и в индустрията.  **Очаквано въздействие от процедурата**  Финансирането по процедурата ще позволи на Центъра за обучение към БАН да изпълнява следните ключови дейности:   * Надграждане на Центъра за обучение чрез назначаване на експерт за ефективно координиране на програмите за съвместни докторантури с бизнеса, следдипломни програми за магистри и постдокторантски програми за носители на ОНС "доктор", както и докторантските и квалификационни курсове; * Разработване и въвеждане на нови докторантски курсове с предприемаческа насоченост, закрила и управление на интелектуалната собственост, както и за подготовка на проектни предложения в областта на зелените и цифровите технологии; * Организиране на квалификационни курсове за изследователи от звена на БАН, ангажирани в НИРД в приоритетни области на инвестиция C2I2 „Повишаване на иновационния капацитет на Българската академия на науките (БАН) в сферата на зелените и цифровите технологии“ по Плана за възстановяване и устойчивост. * Привличане на лектори, които да представят съвременните тенденции в развитието на зелените и цифровите технологии, потенциалът на им за внедряване и очаквано въздействие върху осъществяването на двойния преход на страната и Европа; * Широко разпространение и трансфер на знания сред докторанти, млади изследователи и други специалисти, осъществяващи научноизследователска и иновационна дейност.   Процедурата е в синхрон с целите на Националния план за възстановяване и устойчивост (ПВУ), като поставя акцент върху двойния преход към зелена и цифрова икономика. Основните приоритети включват изграждането на иновационен капацитет и насърчаването на сътрудничеството между академичните среди и индустрията с цел постигане на устойчив икономически растеж и преход към икономика, основана на знанието. Инвестицията ще се фокусира върху теми, свързани с екологичния и цифровия преход, които са от ключово значение за повишаване на конкурентоспособността и технологичния напредък на страната.  Очаква се процедурата да допринесе за:   * Създаване на нови висококвалифицирани специалисти, подготвени за работа в съответствие с нуждите на бизнеса и обществото. * Ускоряване на научноизследователската и развойната дейност в тематични направления, свързани със зеления и цифровия преход. * Укрепване на връзките между науката и индустрията, като по този начин се улеснява трансферът на знания и технологии. * Повишаване на капацитета на БАН за разработване на иновативни решения и тяхното приложение в практиката.   Въвеждането на нови докторантски и квалификационни курсове, трансфера на знания чрез лекциите от водещи изследователи и иноватори ще създаде предпоставки за подобрена комуникация между научните организации и бизнеса, като се повиши ефективността на иновационните процеси.  Изпълнението на процедурата ще допринесе за подобряване на екосистемата за научни изследвания и иновации, като отговори на нуждите на предприятията и обществото от специалисти, способни да реализират зеления преход и дигиталната трансформация като ключово условие за устойчиво развитие.  **Тематични области и направления на дейностите по процедурата:**  **Област: Зелени технологии и ресурсна ефективност**   |  |  | | --- | --- | | **№** | **Тематично направление** | | **1**. | Технологии за получаване на зелен (и жълт) водород и неговата преработка, съхранение, транспорт и приложение. | | **2**. | Иновативни решения за намаляване емисиите от въглероден диоксид и други парникови газове от енергетиката и промишлеността за устойчив климат (климатична неутралност). | | **3**. | Разработване на иновативни материали с екологична насоченост и висока приложност за по-добро качество на живот | | **4**. | Устойчив добив и преработка на рудни, нерудни полезни изкопаеми и инертни материали. | | **5.** | Нови технологии за устойчиво получаване, преработка и управление на биомаса (вкл. чрез химически, биохимически, електрохимически, биологически, плазмени, термохимически и др. процеси). | | **6**. | Иновативни методи и технологии за преработка на природни, битови и промишлени отпадъци и оползотворяване на получените суровини. |   **Област Цифрови технологии**   |  |  | | --- | --- | | **№** | **Тематично направление** | | **1.** | ИКТ в индустрията | | **2.** | Интернет технологии и услуги. Интернет на нещата (IoT); | | **3.** | Големи/свързани данни (Big data/Linked data) и геопространствени данни | | **4.** | ИКТ в медицина, здравеопазване и спорт (теле-медицина, теле-грижа, мониторинг, персонализирана медицина и интелигентна асистенция, системи за разширена реалност (Augmented reality)); | |

# Индикатори

## 5.1. Индикатори за цели по процедурата, отчитани по ПВУ

|  |
| --- |
| Резултатите от тази мярка са обвързани с изпълнението на цел 34 по Приложението към Решение за изпълнение 8091/22 от 28 април 2022 г. на Съвета за одобряване на оценката на Плана за възстановяване и устойчивост на България. |

## 5.2. Принос към общ индикатор „Изследователи, работещи в научноизследователски съоръжения“ (RRFCI08)

|  |
| --- |
| Неприложимо |

## 5.3. Специфични индикатори по процедурата извън обхвата на ПВУ

|  |
| --- |
| Специфични индикатори за резултат, които следа да бъдат постигнати към 30 юни 2026 г. с настоящата процедура са, както следва:  5.3.1. Назначен експерт в Центъра за обучение - БАН – заета позиция на пълно работно време  5.3.2. Брой разработени и проведени докторантски курса – 8  5.3.3. Брой разработени и проведени квалификационни курса – 3  5.3.4. Брой привлечени лектори от страната и чужбина - 5 |

## 5.4. Индикатори по проекта, които следва да се попълнят от конкретния кандидат за средства

|  |
| --- |
| Кандидатът за средства следва **задължително** да определи и включи в секция „Индикатори“ от Формуляра за кандидатстване индикаторите от вида, посочени в т. 5.3.  Кандидатът трябва да заложи количествени индикатори, които да бъдат количествено остойностени с положителна целева стойност различна от „0“, съответстваща на заложените по процедурата. Базовата стойност на тези индикатори е „0“.  *За отчитане на индикаторите към техническия отчет кандидатът представя следните документи и материали :*  По 5.3.1. Доказателство за извършена публикация на обява за назначаване на експерт в ЦО, доклад от работата на комисията за подбор с предложение за назначаване, трудов договор, длъжностна характеристика и професионална биография на назначения експерт.  По 5.3.2. Сключен договор/и за разработването на осем докторантски курса, приемопредавателен протокол, наименование и анотация за всеки един от курсовете; присъствен списък, снимков материал от проведените курсове; интернет връзки към презентации и други материали на курсовете.  По 5.3.3. Сключен договор/и за разработването на три квалификационни курса, приемопредавателен протокол, наименование и анотация за всеки един от курсовете; интернет връзки към презентации и други материали на курсовете; снимков материал от проведените курсове; списък на устниците в обучението, както и доказателство от проверка, че техните работодатели (СНЗ на БАН) спазват изискванията на т. 21 от Рамката за 2024 г.  По 5.3.4. Доказателство за извършена публикация на покана за привличане на лектори; критерии, на които трябва да отговарят лекторите; доклад от работата на комисията за селектиране на лекторите; професионална биография на лектора; присъствен списък и/или снимков материал от проведените лекции/курсове. |

# Допустими кандидати

|  |
| --- |
| Център за обучение-БАН |

# Допустими партньори

|  |
| --- |
| Неприложимо |

# Дейности, допустими за финансиране

## 8.1. Условия за допустимост на дейностите по инвестицията

|  |
| --- |
| 8.1.1. Допустими за финансиране са само дейности, които спазват принципа за „ненанасяне на значителни вреди“, представляващ хоризонтален принцип на МВУ съгласно чл. 5, пар. 2 от Регламент (ЕС) № 2021/241.  Спазването на този принцип се установява:  1.1. На етапа на кандидатстване – чрез:   1. самооценка (обосновка) от кандидатите чрез попълване на формуляр за самооценка (образец 1) – приложение към формуляра за кандидатстване (достъпно и в електронна среда в раздел Е-декларации на формуляра за кандидатстване), че предложението за изпълнение на инвестицията съблюдава принципа за „ненанасяне на значителни вреди“ по отношение на всяка от шестте екологични цели, определени в член 9 на Регламент (ЕС) 2020/852 за създаване на рамка за улесняване на устойчивите инвестиции и за изменение на Регламент (ЕС) 2019/2088 („регламент за таксономията“), а именно: а) смекчаване на изменението на климата; б) адаптиране към изменението на климата; в) устойчиво използване и опазване на водните и морските ресурси; г) преход към кръгова икономика; д) предотвратяване и контрол на замърсяването; е) защита и възстановяване на водното биоразнообразие и на водните екосистеми, в съответствие с Техническите насоки на ЕК „Ненанасяне на значителни вреди“ (2021/C58/01); 2. проверка за приемливост на самооценката от оценителната комисия като част от оценката за допустимост на предложението за изпълнение на инвестиция.   Инструкции за попълването на формуляра за самооценка относно съблюдаване на принципа за ненанасяне на значителни вреди са дадени в документа Указания относно спазване на принципа за „ненанасяне на значителни вреди и попълване на формуляр за самооценка – приложение № 4 към настоящата Покана за кандидатстване.  1.2. В края на изпълнението на инвестицията – чрез контрол от страна на СНД, включително, ако е необходимо, чрез изготвен от независим одитор технически доклад за удостоверяване на спазването на изискванията.  2. Допустими за финансиране са само дейности, които спазват принципите на допълняемост на финансирането от ЕС и недопускане на двойно финансиране, а именно:   1. не заместват, освен в надлежно обосновани случаи, периодични национални бюджетни разходи, и 2. получават подкрепа от други програми и инструменти на Съюза само при условие, че тази подкрепа не покрива същите разходи.   Спазването на този принцип се осъществява от:   1. *СНД*: i) при програмирането на настоящата процедура чрез осигуряване на ясна демаркация (разграничаване) на подкрепата по настоящата процедура от подкрепата по други програми и инструменти на ЕС и от периодични национални бюджетни разходи, които биха били извършени независимо от изпълнението на НПВУ, и ii) при проверката на Финансово-техническите отчети (ФТО) на крайните получатели на средства за недопускане на двойно финансиране на разходи от МВУ и друг източник; 2. кандидатите за средства от МВУ – чрез попълване на декларация за липса на двойно финансиране на предвидените по проектното предложение дейности, и   **8.1.2. Допустими за финансиране са само дейности, които спазват принципите на допълняемост на финансирането от ЕС и недопускане на двойно финансиране, а именно:**   * не заместват, освен в надлежно обосновани случаи, периодични национални бюджетни разходи, и * получават подкрепа от други програми и инструменти на Съюза само при условие, че тази подкрепа не покрива същите разходи.   Спазването на този принцип се осъществява от:   * *СНД:* i) при програмирането на настоящата процедура чрез осигуряване на ясна демаркация (разграничаване) на подкрепата по настоящата процедура от подкрепата по други програми и инструменти на ЕС и от периодични национални бюджетни разходи, които биха били извършени независимо от изпълнението на НПВУ, и ii) при проверката на Финансово-техническите отчети (ФТО) на крайния получател на средства за недопускане на двойно финансиране на разходи от МВУ и друг източник; * от кандидата за средства от МВУ - чрез попълване на декларация за липса на двойно финансиране на предвидените по проектното предложение дейности, и * от крайния получател на средства - чрез представянето, при подаването на ФТО, на пълна информация относно всички изпълнявани дейности и проекти към този момент, финансирани от други източници, както и чрез деклариране, че не са допуснали двойно финансиране на разходи от МВУ и друг източник.   **8.1.3. Дейностите по настоящата процедура следва да съответстват на целите на Процедурата**, т.е. да са насочени към повишаване на експертния потенциал на Центъра за обучение – БАН. |

## 8.2. Допустими категории дейности

|  |
| --- |
| Дейности свързани с надграждане на експертния потенциал на Центъра за обучение – БАН:  8.2.1. Назначаване на един експерт в Центъра за обучение - БАН за ефективно координиране на програмите за съвместни докторантури с бизнеса, следдипломни програми за магистри и постдокторантски програми за носители на ОНС "доктор", както и докторантските и квалификационни курсове.  8.2.2. Разработване и провеждане на обучителни курсове към Центъра за обучение на БАН:  • Разработване, провеждане и въвеждане на 8 нови докторантски курса с предприемаческа насоченост, защита и управление на интелектуална собственост и за подготовка на проектни предложения в областите на зелените и цифровите технологии.  • Разработване и организиране на 3 квалификационни курса за изследователи от екипи, извършващи изследвания в приоритетни области на проекта.  *Разработването на курсовете да бъде възложено чрез обществена поръчка, възложена от ЦО на БАН. В проектното предложение кандидатът трябва да представи информация за двете групи курсове:*  *- докторантски курсове – 8 бр.: За всеки един от курсовете – наименование, цел, очакван резултат, продължителност 30 учебни часа, т.е. с обем и качество съответстващи на изискванията за включване в образователната програма.*  *- квалификационни курсове – 3 бр.: За всеки един от курсовете – наименование, цел, очакван резултат, продължителност 15 учебни часа.*  8.2.3. Привличане на лектори от страната и чужбина  ЦО на БАН трябва да опише в проектното предложение действията, които ще предприеме за селектиране на лекторите от страната и чужбина – критерии, на които да отговарят (научна продукция, участие в иновационни дейности, обучение на докторанти/постдокторанти; изнесени лекционни курсове и/или доклади на научни форуми и др.); публикуване/отправяне на покана; разглеждане постъпилите документи и подбор на лекторите; организиране и логистично съдействие на посещението на избраните лектори. Допустимо е лекциите или част от лекциите да бъдат изнесени дистанционно чрез подходяща платформа.  8.2.4. Дейности за организация и управление на проекта;  8.2.5. Дейности по информиране и публичност.  При описание на дейностите във Формуляра за кандидатстване следва да се има предвид, че дейностите по информиране и публичност трябва да се опишат в съответното поле на секция 10. „Допълнителна информация необходима за оценка на проектното предложение“.  Съгласно чл. 34, ал. 2 от Регламент (ЕС) 2021/241 за създаване на Механизъм за възстановяване и устойчивост, получателите на финансиране от Европейския съюз следва да посочват неговия произход и осигуряват видимост на финансирането от Европейския съюз. В тази връзка те имат следните задължения:  При всички мерки за информация, комуникация и публичност, предприети от крайния получател, изрично се указва произходът на финансиране чрез поставяне на емблемата на ЕС в съответствие с посочените технически характеристики с упоменаване на „финансирано от Европейския съюз – NextGenerationEU“. |

## 8.3. Допълняемост и демаркация с други програми и инструменти

|  |
| --- |
| Инвестициите по Компонент 2 Научни изследвания и новации допълват усилията за развитие на иновациите и научните изследвания като решаващ фактор за излизане от кризи, икономическо възстановяване и преход към кръгова и зелена икономика. Чрез проектите се цели надграждане на националната научно-изследователска и иновационна екосистема за преодоляване на фрагментацията в развитието на научните изследвания и иновациите и засилване на връзката бизнес-наука.  Проектът на БАН (Инвестиция C2.I2) е насочен към активното участие на Академията в процесите за ускоряване на икономическата трансформация на страната. По настоящата процедура ще бъдат разработени и въведени нови докторантски курсове с предприемаческа насоченост, закрила и управление на интелектуалната собственост, както и за подготовка на проектни предложения в областта на зелените и цифровите технологии. Ще бъдат организирани квалификационни курсове за изследователи, ангажирани в приоритетни области на проекта. Дейностите по инвестицията ще бъдат осъществени чрез широко разпространение и трансфер на знания сред докторанти, млади изследователи и други специалисти, осъществяващи научноизследователска и иновационна дейност.  **Демаркация и допълняемост с Инвестиция 1 (C2.I1) по Компонент 2 на Националния план за възстановяване и устойчивост - Програма за ускоряване на икономическото възстановяване и трансформация чрез научни изследвания и иновации.** Инвестицията C2.I1 включва дейности по финансиране на проекти от български малки и средни предприятия, на които е присъден знакът за качество „Печат за високи постижения“ по линия на РП „Хоризонт 2020“ (2014 – 2020 г.) и „Хоризонт Европа“ (2021 – 2027 г.); финансиране на проекти на български висши училища, които са получили висока оценка „над прага“ (т.е. над 10 точки) от Европейската комисия, но не са получили финансиране от европейския бюджет в областта „Разширяване на участието и разпространяване на високите постижения“ на РП „Хоризонт Европа“; финансиране на два проекта „Катедри на Европейското научноизследователско пространство“; финансиране на изпълнението на иновационни програми и създаване на мрежа от изследователски висши училища в България.  **Демаркация и допълняемост с** **Програма „Научни изследвания, иновации и дигитализация за интелигентна трансформация**“ (ПНИИДИТ). Подкрепата на ПНИИДИТ е насочена към устойчивото развитие на центровете за върхови постижения и центровете за компетентност, сътрудничеството между предприятията, научните организации, висшите училища и другите участници в иновационната екосистема чрез финансиране на дългосрочни програми и бизнес планове, в т. ч. и регионални дейности. Чрез програмата се осигурява и финансирането на отличените проекти с „Печат за високи постижения“ по различните подпрограми на РП „Хоризонт Европа“, както и създаване на ефективни партньорства между научните среди, МСП и индустрията.  Подкрепата по ПНИИДИТ е насочена към прилагане на модерни системи за управление и контрол във ВУ и за създаване на облачна система за обмен на данни между различни електронни платформи и ресурси на национално ниво, а подкрепата за мобилност между индустрията и изследователски организации и висши училища.  **Демаркация и допълняемост с Програма Образование 2021-2027 г.** ПО ще подкрепя обучение на преподаватели за повишаване на проектната компетентност и въвеждане на образователни програми за насърчаване предприемачеството на студентите, за умения, пряко свързани с потребностите на студенти и докторанти за реализация на пазара на труда и преподавателската дейност на академичния състав.  **Демаркация и допълняемост с Фонд „Научни изследвания“ (ФНИ).** Дейностите на ФНИ, свързани с конкурси в изпълнение на функциите и задачите им, установени в Стратегията за развитие на висшето образование в Република България за периода 2021 - 2030 г. и Оперативния план за изпълнението й, Националната стратегия за развитие на научните изследвания в Република България 2017 – 2030 и др. национални програмни документи в областта. Чрез ФНИ се финансират национални научни програми и проекти за научни изследвания във висшите училища и научните организации. Финансират се фундаментални изследвания в приоритетните области в съответствие с Националната стратегия за развитие на научните изследвания 2017 - 2030, дългосрочно международно сътрудничество между научно-изследователски колективи, предоставя се национално съфинансиране за участие на български колективи в утвърдени акции по Европейската програма за сътрудничество в областта на научните изследвания и технологии COST, подпомага се провеждането на международни научни форуми на територията на Република България, българската научна периодика и др.  **Демаркация и допълняемост с програми Хоризонт Европа и Цифрова Европа.** По Стълб 1 „Високи научни постижения“ на РП „Хоризонт Европа“ получават подкрепа авангардни научноизследователски проекти и се стимулират инвестициите в научноизследователски инфраструктури. По втория стълб се подпомагат научните изследвания и иновациите, насочени към обществените предизвикателства и промишлените технологии в области като здравеопазването, цифровите технологии, климата, енергетиката, мобилността, гражданската сигурност, храните и природните ресурси. Третият стълб на „Хоризонт Европа“ има за главна цел насърчаването чрез Европейския съвет по иновациите (ЕСИ) на всички форми на иновации, и по-специално на иновациите, водещи до пробив, и на революционните иновации.  Програма Хоризонт Европа в контекста на действията „Мария Склодовска-Кюри“ (ДМСК), които са насочени към подпомагане на изследователи от целия свят, на всички етапи от тяхната кариера и във всички дисциплини. Подкрепят се учебни и научни институции, с изявени докторантски програми, постдокторантски програми и съвместни научноизследователски и иновационни проекти.  Демаркацията с настоящата процедура се основава на времевия диапазон на ПВУ до 30.06.2026 г., както и че допустими кандидати ще бъдат само звена на БАН. Ще се прилага и ефективна система за управление и контрол с цел постигане на максимален синергиен ефект и недопускане на двойно финансиране (чрез деклариране на изпълняваните проекти от всички източници и проверка на информацията в публични информационни системи) съгласно приложимото законодателство. |

# 9. Разходи, допустими за финансиране

# Условия за допустимост на разходите

|  |
| --- |
| 1. Допустими за финансиране по предложението за изпълнение на инвестицията по настоящата процедура са разходите, които отговарят едновременно на следните условия:   1. разходите попадат във включените в поканата за кандидатстване и условията за изпълнение по съответната процедура за предоставяне на средства по МВУ, и в одобреното предложение за изпълнение на инвестицията категории разходи; 2. разходите не надхвърлят праговете за съответната категория, определени в поканата за кандидатстване и условията за изпълнение по процедурата за предоставяне на средства от МВУ и в одобреното предложение на изпълнение на инвестицията; 3. разходите са за реално доставени продукти, извършени услуги и положен труд, и са подкрепени от съответни разходооправдателни документи или други документи с еквивалентна стойност, освен в случаите, в които се финансират опростени разходи, определени чрез единна ставка, единични разходи и/или еднократна сума; 4. разходите са извършени законосъобразно съгласно приложимото право на Европейския съюз и българското законодателство; 5. разходите са отразени в счетоводната документация на крайния получател чрез отделни счетоводни аналитични сметки или в отделна счетоводна система; 6. за направените разходи е налична одитна следа; 7. разходите са съобразени с приложимите правила за предоставяне на държавни помощи. 8. разходите са за дейности, по отношение на които са спазени принципите за свободна конкуренция, равнопоставеност, недопускане на дискриминация, пропорционалност и публичност от страна на крайните получатели.   2. За да бъдат признати за допустими по проекта, разходите трябва да отговарят и на детайлните изисквания, предвидени в настоящата покана за кандидатстване и в условията за изпълнение на инвестиции по настоящата процедурата за предоставяне на средства от МВУ.  3. Допустими са разходите, извършени в периода на допустимост на дейностите, съгласно Регламент (ЕС) 2021/241 на Европейския Парламент и на Съвета от 12 февруари 2021 година за създаване на Механизъм за възстановяване и устойчивост, т.е. мерките, започнали от 1 февруари 2020 г. нататък, са допустими, при условие че отговарят на изискванията, определени в Регламента. |

# Допустими категории разходи

|  |
| --- |
| **I. ПРЕКИ РАЗХОДИ**  „Преки“ са разходите, които се извършват в изпълнение на предвидените по проекта на крайния получател допустими дейности и пряко допринасят за постигането на неговите цели и резултати.  В рамките на настоящата процедура са допустими следните категории преки разходи:   * Разходи за възнаграждения (вкл. задължителни здравни и осигурителни вноски за сметка на осигурителя, както и всички задължителни плащания на работодателя по трудовото правоотношение съгласно националното законодателство) на експерта.   *Стойността на разходите за възнаграждения на експерта за един астрономически час (с включени задължителни осигуровки за сметка на работодателя) не следва да превишава часовата ставка за съответната позиция, съгласно „Стандартна таблица за максимално допустимите размери на почасовото възнаграждение на лицата, наети във връзка с изпълнението на проектите по Приоритетна ос 1 на ОП НОИР, приложими за периода след 01.11.2018 г.“.*  *Разходите за възнаграждения се признават до размера, съответстващ на срока на проекта.*  9.2.5. Разходи за външни услуги за:   * Разработване и провеждане на 8 докторантски курса с предприемаческа насоченост, защита и управление на интелектуална собственост и за подготовка на проектни предложения в областите на зелените и цифровите технологии. * Разработване и провеждане на 3 квалификационни курса за изследователи от екипи, извършващи изследвания в приоритетни области на проекта.   Разходите за разработване и провеждане на 8 докторантски курса и 3 квалификационни курса са в размер до 110 541.67 лв. без ДДС (132 650.00 лв. с ДДС). Те включват заплащане на външна услуга чрез възлагане на обществена поръчка по реда на ЗОП.   1. Разходи за командировки (дневни, квартирни и транспортни разходи) на привлечените лектори от страната и чужбина.   *Командировъчните разходи са допустими до размера и при условията на Наредбата за командировките в страната и Наредбата за служебните командировки и специализации в чужбина, както и съобразени с Вътрешните правила за командировките в страната и служебните командировки и специализации в чужбина.*  ***Финансират се само допустими разходи, отговарящи на условията, посочени в настоящата Покана за кандидатстване и за които крайният получател има сключен договор с изпълнител на доставка или услуга, или за възстановяване на вече извършени плащания със средства от КП, свързани с изпълнение на проектното предложение.***  **II. НЕПРЕКИ РАЗХОДИ**  **„Непреки разходи“** са разходите, които са свързани с изпълнението на дейности, предвидени в проекта, които не допринасят пряко за постигането на неговите цели и резултати, но са необходими за неговото цялостно администриране, управление, оценка и финансово изпълнение.  В рамките на настоящата процедура непреки разходи **не** са допустим разход. |

# Недопустими разходи

|  |
| --- |
| Недопустими за финансиране в рамките на настоящата процедура са разходи, които не са изрично предвидени като категории допустими разходи и/или не отговарят на условията за тяхната допустимост.  В частност, с оглед избягване на съмнение, недопустими по процедурата са следните категории разходи:   * *разходи за дейности извършени преди датата на влизане в сила на Регламент (ЕС) 2021/241 на Европейския Парламент и на Съвета от 12 февруари 2021 година за създаване на Механизъм за възстановяване и устойчивост, т.е. разходи за дейности преди 1 февруари 2020 г..* * *разходи, които вече са финансирани или подлежат на потвърдено и осигурено финансиране от други източници;* * *разходи за закупуване на активи и осъществяване на дейности, които не са пряко свързани с процедурата и предвидените в нея дейности;* * *разходи за данъци, вкл. възстановим данък върху добавената стойност;* * *разходи за глоби, санкции и неустойки, възникнали в хода на изпълнение на договора;* * *разходи за консултантски услуги по изготвяне на проектното предложение;* * *разходи, поставени в зависимост от използване на местни за сметка на вносни стоки* |

# 10. Приложим режим на минимални/държавни помощи

|  |
| --- |
| Предоставянето на безвъзмездната финансова помощ по тази процедура не попада в приложното поле на член 107, параграф 1 от Договора за функциониране на ЕС. Получател на финансирането e самостоятелно звено на БАН - Центърът за обучение. БАН е организация за научни изследвания и разпространение на знания,[[3]](#footnote-3) съгласно т. 16, б. ее от Рамката. Това обстоятелство позволява инвестицията по процедурата да бъде реализирана в условията на раздел на раздел 2.1.1 Публично финансиране на нестопански дейности от Рамката.  Създаването и функционирането на Центъра за обучение е уредено в чл. 4 от Закона за БАН и чл. 5 от Устава на БАН като академично звено. Съгласно чл. 2, ал.2, т.1 от Закона за БАН, академията извършва фундаментални и приложни научни изследвания и подготовка на висококвалифицирани специалисти при условията и по реда на чл. 21, ал. 1, т. 10 от Закона за висшето образование.  Предметът на дейност на Центъра е подготовка на висококвалифицирани научни кадри чрез обучение в образователната и научна степен „доктор“ в научните звена на БАН. Тази дейност се изпълнява в съответствие със Закона за висшето образование и Закона за развитие на академичния състав на Република България, както и нормативната уредба свързана с програмната акредитация на докторантски програми от НАОА. Центърът за обучение организира и координира конкурсите за прием на докторанти, организира провеждането на програмната акредитация на НАОА на всички звена на БАН, организира и провежда чуждоезиково обучение, обучение по информационни технологии и обучението на докторантите чрез специализираните докторантски курсове към Докторантското училище на центъра. В този смисъл дейността на Центъра за обучение може да се разглежда като част от дейностите на националната образователна система, която се финансира от държавния бюджет, за да изпълнява своите задължения към населението в социалната, културната и образователната сфера. В този смисъл дейностите на Центъра за обучение не могат да се считат за услуги по смисъла на член 59 от Договора за Европейската икономическа общност (ЕИО), независимо че понякога обучаваните плащат такси за обучение или за полагане на изпит като определен принос към оперативните разходи на Центъра.  Центърът за обучение - БАН осъществява основно дейности с нестопански характер, които са определени в чл. 20, т. „а“, б. iii на Рамката. Към дейностите с нестопанска цел спадат дейностите, свързани с организиране на обучението чрез научните звена на БАН по образователната и научна степен доктор, организиране на самостоятелни и съвместни с висшите училища дейности на БАН по подготовка и квалификация на специалисти, магистри и докторанти, организиране и координиране на провеждането чрез научните звена на БАН на следдокторска специализация, организиране и поддържане на Кариерен център за реализацията на успешно завършилите обучението си докторанти.  Дейностите по обучение и повишаване на квалификацията и трансфера на знания, се извършват чрез широко разпространение на резултатите, при неизключителни и недискриминационни условия, като всички печалби от тези дейности се реинвестират в основните дейности на научноизследователската организация.  Дейностите по настоящата процедура представляват „трансфер на знания“ по смисъла на чл.16, б.“ц“ от Рамката. За да бъде нестопанска по своя характер, дейността по трансфер на знания, крайните получатели като научни организации спазват изискването на чл. 20, б.“б“ от Рамката, съгласно който, за да има нестопански характер, всички печалби от дейностите по трансфер на технологии се реинвестират в основните дейности на научноизследователската организация или инфраструктура.  За спазване на изискванията на чл. 20, б. „б“ от Рамката за нестопанския характер на дейностите е предвидено, че подготовката на новите докторантски курсове и квалификационните курсове ще бъде възложено чрез открита тръжна процедура - по реда на Закона за обществените поръчки. В допълнение, лекциите на привлечените лектори от страната и чужбина ще бъдат безплатни за всички участници, на лекторите няма да бъде заплащано възнаграждение, а Центърът за обучение - БАН ще се задължи да осигури широко разпространение на техните лекции при неизключителни и недискриминационни условия напр. чрез уеб конференции, излъчване на живо (on line) и други подходящи способи.  Съгласно чл. 16 на Правилата за прилагане на Закона за държавните помощи, Правилника за неговото прилагане и Рамката на Общността за държавна помощ за научни изследвания, развитие и иновации в Българска академия на науките и нейните самостоятелни научни звена, последните са определени като организационна единица (субект), за която се изчислява годишният капацитет използван за стопански дейности.  Счетоводната система на СНЗ на БАН разграничава стопанските и нестопанските дейности, техните разходи, финансиране и приходи, така че да се избегне ефективно кръстосаното субсидиране.  Финансирането по настоящата процедура ще бъде предоставено при спазване на следните изисквания:  - Преди предоставяне на финансирането, СНД ще извърши проверка на годишния финансов отчет на СНЗ на БАН за 2024 г. за спазването на т. 19 от Рамка за държавна помощ за научни изследвания, развитие и иновации и установи, че съотношението на двата вида дейности и на техните разходи, финансиране и приходи могат да бъдат ясно разделени, така че ефективно да се избегне кръстосаното субсидиране;  - Преди предоставяне на финансирането, СНД ще извърши проверка на годишния финансов отчет на Центъра за обучение на БАН за 2024 г. за спазването на т. 21 от Рамка за държавна помощ за научни изследвания, развитие и иновации и установи, че стопанските дейности потребяват точно същите ресурси (като материали, оборудване, труд и постоянен капитал) като нестопанските дейности и капацитетът, отпускан всяка година за тези дейности, не надвишава 20 % от съответния общ годишен капацитет на субекта;  - Преди предоставяне на финансирането, СНД ще извърши проверка дали всяка една извършена дейност през годината правилно е определена като стопанска или нестопанска и дали разходите за нея са отнесени коректно на базата на годишния финансов отчет на Центъра за обучение на БАН за 2024 г.  - Преди предоставяне на финансиране за дейностите, свързани с подготовката на нови докторантски курсове и квалификационни курсове, СНД ще се увери, че изготвянето им е възложено чрез открита тръжна процедура по реда на Закона за обществените поръчки;  - Преди предоставяне на финансиране за дейностите, свързани с организиране на лекциите от привлечени лектори СНД ще се увери, че те са безплатни за участниците и е осигурено широкото им разпространение при неизключителни и недискриминационни условия, напр. чрез уеб конференции или др. подобни.  Към момента на кандидатстване Центърът за обчение, ще представи декларация, за спазване на изискванията на т. 19, т. 21 и т. т. 20, б. „а“ и “б“ от Рамката за 2024 г., както за срока на изпълнение на дейностите по проекта, последното се задължава да спазва изискванията на Рамката, ще предоставя цялата изисквана от СНД документация за проверка, както и задължение за възстановяване на установена с решение на Европейската комисия неправомерна и несъвместима държавна помощ или на неправилно използвана държавна помощ. Договорът ще бъде сключен и финансирането предоставено след извършването на проверките от СНД, посочени по-горе.  Допълнително, участието на обучаваните лица в организираните курсове, финансирани по инвестицията, ще бъде потвърждавано след проверка на техните работодатели (СНЗ на БАН) за спазване на изискванията на т. 21 от Рамката за 2024 г.  Ако в резултат на проверката се установи неспазване на условията на т. 19 и т. 21 от Рамката и превишаване на прага от 20 % предоставен капацитет за стопанска дейност от общия годишен капацитет на субекта, то тогава субектът се превръща в „предприятие“ за целите на държавните помощи и не би могъл да получи финансиране в режим „непомощ“ за извършване на стопански дейности от публични източници. В случаите, когато при извършване на проверка СНД установи, че е налице превишение на прага по т. 21 от Рамката, СНД уведомява министъра на финансите за режим на помощ, попадащ в обхвата и условията на глава I и чл. 26 от Регламент № 651/2014 на Комисията за обявяване на някои категории помощи за съвместими с вътрешния пазар в приложение на членове 107 и 108 от Договора, като предоставя схема по общия регламент за групово освобождаване за оценка по реда на чл. 27 от ЗДП. В случай на одобрение, подлежащи на възстановяване са 50% от инвестиционните разходи, използвани за стопанска дейност, отнесени към процента,  предоставен капацитет за стопанска дейност за годината на превишаването. За следващите години до края на полезния живот на активите се възстановяват 50% от инвестиционните разходи за съответните години. По отношение на оперативните разходи се възстановява 100 % от тези, използвани за стопанската дейност. Неправомерна и несъвместима държавна помощ или неправилно използвана държавна помощ се възстановява въз основа на решение на Европейската комисия по глава шеста от Закона за държавните помощи (ЗДП). При постановяване на решение на Европейската комисия за възстановяване на неправомерна, несъвместима или неправилно използвана държавна/минимална помощ Крайният получател се задължава да възстанови съответната сума, съгласно условията на решението.  В случаите по чл. 38, ал. 3 от ЗДП, когато с решението на Европейската комисия за възстановяване на неправомерна и несъвместима държавна помощ или съответно на неправилно използвана държавна помощ не са индивидуализирани получателите на помощ и размерът на помощта, която трябва да се възстанови, СНД уведомява министъра на финансите за размера на получената помощ и датата на нейното получаване, както и предоставя всяка поискана информация и оказва съдействие при издаване на акт за установяване на публично вземане по реда на Административнопроцесуалния кодекс. СНД уведомява всички органи, предоставящи публично финансиране на СНЗ на БАН. |

# 11. Интензитет на безвъзмездното финансиране

|  |
| --- |
| 100 % |

# 12. Минимален и максимален размер на безвъзмездно финансиране за индивидуален проект

|  |
| --- |
| * Минимален размер на безвъзмездното финансиране: неприложимо * Максималният размер на средствата по процедурата е 351 452.00 лв., както следва:   1. За дейност назначаване на експерт в Центъра за обучение – БАН: 181,440.00 лв.;  2. Разходи за външни услуги, свързани с разработване и провеждане на обучителни курсове: 110 541.67 лв. по МВУ и 22 108.33 лв. национално финансиране за невъзстановим ДДС;  3. Разходи за командировки (дневни, квартирни и транспортни разходи) на привлечените лектори/ръководители на курсовете от страната и чужбина: 36 008.12 лв. по МВУ и 1353.92 лв. национално финансиране за невъзстановим ДДС.  Публичното финансиране не трябва да надвишава 100% от общия размер на допустимите разходи на проекта. |

# 13. Срок за изпълнение на индивидуалните проекти

|  |
| --- |
| Крайният срок за изпълнение на индивидуалните проекти е 30.06.2026 |

# 14. Хоризонтални политики[[4]](#footnote-4)

|  |
| --- |
| По процедурата ще бъдат финансирани проектни предложения и дейности, насочени към изпълнение на следните препоръки, отправени към България в рамките на Европейския семестър в периода 2017-2020 г.   * *Засилване на връзката между науката и индустрията, засилване на сътрудничеството между предприятията, академичните среди, научните изследователи и представителите на публичния сектор.*   Създават се условия за изграждане на мулти- и интердисциплинарни екипи за ефективно сътрудничество между звената на БАН, както и с изследователските университети, бизнеса и институциите от публичния сектор, с фокус върху установяване на устойчиви дългосрочни връзки с бизнеса в областта на зелените технологии и цифровизацията.   * *Повишаване на публичната подкрепа за радикални иновации, както и за създаването и разрастването на стабилни рамкови условия за научноизследователска и развойна дейност в подкрепа на предприятията, с оглед повишаване на пазарни възможности, конкурентоспособността и повишаване на капацитета за иновации на икономиката*.   Реализирането на проекти, насочени към иновативни разработки в отговор на нуждите на бизнеса и в изпълнение на целите, поставени в ПВУ за ускоряване на зеления преход и цифровизацията, ще доведе до нарастване на публичните средства в подкрепа на създаване на стабилни рамкови условия за НИРД и иновации в стратегически за развитието на страната области.  Иновативните разработки, които ще бъдат стартирани чрез проектите, финансирани по процедурата, и впоследствие развити и внедрени, ще повишат конкурентоспособността на предприятията. Друг очакван резултат е по-ефективното използване на ресурсите чрез разработване на възобновяеми енергийни източници, което ще има положителен ефект към разширяване на пазарните възможности на предприятията.   * *Насочване на вниманието на икономическата политика, свързана с инвестициите, към научните изследвания и иновациите, транспорта, по-специално към неговата устойчивост, водите, отпадъците и енергийната инфраструктура и енергийната ефективност.*   Засилване на иновационния капацитет на БАН и нейното по-активно участие в националната научноизследователска и иновационна екосистема, изграждане на устойчиви модели за сътрудничество между БАН (самостоятелно или с изследователски университети) и представители на индустрията или други заинтересовани страни, постигането на планираните резултати и въздействие ще допринесат за формиране на икономическа политика, насочена към инвестиции в научните изследвания и иновации, транспорта, водите, отпадъците и енергийната ефективност.   * *Използването в по-голяма степен на цифровите технологии може да предложи по-екологични решения за организиране на нашите икономики и общества*.   Чрез процедурата ще се финансират проекти, чиято изследователска програма е насочена към създаването на зелени технологии, както и върху съвременни цифрови решения, и ще ускори прилагането на добри (международни) практики за реално внедряване на такива технологии в практиката. |

# 15. Равенство на половете и недискриминация

|  |
| --- |
| В процеса на подготовка и изпълнение на проекта ще се предприемат съответните подходящи мерки за предотвратяване на всякаква дискриминация, основана на пол, расов или етнически произход, религия или вероизповедание, увреждане, възраст или сексуална ориентация. Всички предвидени дейности крайният получател ще изпълнява спазвайки принципите на равенство, приобщаване и недискриминация. Ще се гарантира и съблюдаване на принципите, заложени в Хартата на основните права на ЕС и Конвенцията на ООН за правата на хората с увреждания. При подготовката и изпълнението на проекта ще се следи за съблюдаването на целите, задачите и конкретните мерки, които Ръководството на Българската академия на науките (БАН) реализира, за да насърчава равенството между жените и мъжете в БАН и изпълнението на утвърдения План за насърчаване на равенството между жените и мъжете в БАН.  Дейностите, свързани с равенството на половете и недискриминация да се опишат в съответното поле на секция 10. „Допълнителна информация необходима за оценка на проектното предложение“. |

# 16. Начин на подаване на проектните предложения

|  |
| --- |
| Проектното предложение по настоящата процедура следва да бъде подадено само по електронен път с Квалифициран електронен подпис (КЕП) чрез Информационната система на Плана за възстановяване и устойчивост (ИС на ПВУ) - https://eumis2020.government.bg/bg/,, където е налично и Общо Ръководство за потребителя за модул „Е-кандидатстване”  Подаването на проектното предложение се извършва чрез попълване на уеб базиран Формуляр за кандидатстване, като проектното предложение и прикачените документи се подписват с квалифициран електронен подпис (КЕП) от лицето, оправомощено да представлява кандидата. Кандидатът трябва точно да се придържа към Формуляра, който се генерира в ИС на ПВУ, както и да попълни и прикачи в системата приложенията в поле „Прикачени електронно подписани документи“ към Формуляра за кандидатстване. Формулярът се попълва от кандидата съгласно инструкциите на *СНД*, дадени в Указанията за попълване на формуляра за кандидатстване - приложение за информация към Поканата за кандидатстване. ИС на ПВУ предоставя възможност за коригиране и допълване на формуляра, докато той е в режим „чернова“, като работата по него се съхранява на сървърите на системата.  Формулярът за кандидатстване и приложенията се попълват на български език, с изключение на полетата, които са задължителни за попълване на английски език.  Преди подаването на проектното предложение, Формулярът за кандидатстване задължително се подписва с електронен подпис с отделна сигнатура (detached) от представляващия кандидата или оправомощено от него лице. Подписването на документи с квалифициран електронен подпис е възприето по настоящата процедура, тъй като съгласно чл. 13, ал. 3 от Закона за електронния документ и електронния подпис, квалифицираният електронен подпис има значението на саморъчен подпис.  Съгласно чл. 8, ал. 2 от ПМС № 114/08.06.2022 г. всеки кандидат може чрез информационната система за Механизма да оттегли своето предложение от оценителния процес, като в този случай оценителната комисия не разглежда оттегленото предложение. |

# 17. Списък на документите, които се подават на етап кандидатстване

|  |
| --- |
| Кандидатът по настоящата процедура следва да представи към Формуляра за кандидатстване по изцяло електронен път чрез ИС на ПВУ 2020 следните документи:  1. Декларация при кандидатстване – попълнена на хартиен носител по образец (Приложение № 1), подписана, сканирана и прикачена в ИС на МВУ.  2. Декларация по чл. чл. 19, 20, б. „а“ и “б“ и 21 от Рамка за държавна помощ за научни изследвания, развитие и иновации (Приложение № 2), подписана, сканирана и прикачена в ИС на МВУ.  3. Формуляр (обр. 1) за самооценка относно съблюдаване на принципа за ненанасяне на значителни вреди (DNSH).  4. Документи за оценка на финансовия капацитет на крайния получател: Годишен финансов отчет за 2024 година.  5. Документи за оценка на оперативния капацитет на крайния получател: Референции, приемо-предавателни протоколи, отчетни доклади за удостоверяване на успешно реализиран поне един проект за изграждане на образователен/научноиновационен капацитет или за участие в образователни/научноиновационни мрежи, финансиран с европейски/национални средства през последните три години, и/или има поне 1 година опит в изпълнението на образователни/научноиновационни дейности.  6. Документи за оценка на административния капацитет на крайния получател: Автобиографии, референции за лица, които имат опит в управлението и/или изпълнението на проекти, финансирани с европейски/национални средства.  *Документите по т. 1, т.2 и т. 3 са достъпни и като електронни декларации в раздел Е-декларации на формуляра за кандидатстване.* |

# 18. Краен срок за подаване на проектните предложения

|  |
| --- |
| Крайният срок за подаване на проектното предложение в ИС на МВУ по процедурата е 05.11.2025 г., 17:30 ч.  Преди обявяването на поканата ръководителят на СНД ще изпрати проектите на документи на конкретния краен получател за предложения и възражения в разумен срок, който не може да бъде по-кратък от една седмица.  Поканата за участие в процедурата се изпраща на конкретния краен получател и се публикува в информационната система за Механизма и на интернет страницата на СНД.  След откриване на процедурата на директно предоставяне утвърдените документи могат да се изменят, като изменените документи се изпращат на крайния получател и се публикуват в информационната система за Механизма.  Конкретният краен получател може да иска разяснения по документите по реда на чл. 5, ал. 7 от ПМС № 114/2022 г., които им се предоставят в сроковете и при условията на чл. 5, ал. 8 от ПМС № 114/2022 г. |

# 19. Критерии и методика за оценка на проектните предложения

|  |
| --- |
| Проектни предложения по процедурата се оценяват въз основа на критериите, посочени в „Методика за оценка на проектни предложения“ по процедурата - приложение за информация в пакета с документи по настоящата процедура. |

# 20. Ред за оценяване на проектните предложения

|  |
| --- |
| *При процедура чрез директно предоставяне*  По настоящата процедура чрез директно предоставяне средства по МВУ се предоставят на конкретен краен получател – ЦО, определен за изпълнение на инвестицията в МВУ. Средствата се предоставят въз основа на Поканата за участие в процедурата, която се изпраща на ЦО и се публикува в ИС на ПВУ и на интернет страницата на СНД.  Оценяването на предложението се извършва в срок до един месец от крайния срок за подаването им.  При установяване на нередовности, непълноти или несъответствия в предложението СНД изпраща на конкретния краен получател уведомление за установените нередовности, непълноти или несъответствия и определя разумен срок за тяхното отстраняване, който не може да бъде по-кратък от една седмица. Уведомлението съдържа и информация, че неотстраняването им в срок може да доведе до прекратяване на производството по отношение на конкретния краен получател. Срокът за оценяване спира да тече до датата на тяхното отстраняване.  Оценяването се извършва по реда, определен в поканата. Задължително подлежат на оценка административният, финансовият и оперативният капацитет на конкретния краен получател за изпълнение на съответната инвестиция.  **Кандидатите по настоящата процедура следва да имат предвид, че с подаването на Формуляра за кандидатстване и приложенията към него се съгласяват личните данни на физическите лица, посочени  в проектните предложения, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**  Комуникацията между кандидатите и СНД във връзка с предоставянето на средства от Механизма се осъществява по електронен път посредством информационната система за ПВУ. |

# 21. Допълнителна информация

## 21.1. Процедура за уведомяване на одобрения/те кандидат/и и сключване на договор/и, респ. издаване на заповед, за предоставяне на средства по МВУ

|  |
| --- |
| *При процедура чрез директно предоставяне*  При наличие на положителен резултат от оценяването на предложението на крайния получател, ръководителят на СНД в едноседмичен срок от приключване на оценяването взема решение за предоставяне на средства от МВУ за одобреното/ите предложение/я.  В срок до 15 работни дни от влизането в сила на решението за предоставяне на средства от ПВУ *ръководителят на СНД* сключва договор за финансиране с крайния получател. Договорът задължително включва:  1. наименование и седалище на адресата - краен получател на средствата;  2. наименование, стойност, основни дейности, индикатори, период и срокове за изпълнение на инвестицията, за която се предоставят средствата;  3. максимален размер на средствата по инвестицията, по която те се предоставят;  4. конкретизация на условията за изпълнение на инвестицията;  5. етапи и цели;  6. когато е приложимо - информация, че средствата имат характер на допустима държавна или минимална помощ, с посочване на акта на Европейския съюз, съгласно който се предоставя или одобрява.  Одобреното предложение за изпълнение на инвестиция и *настоящата Поканата за участие в процедура за директно предоставяне* в частта, определяща условията за изпълнение, са неразделна част от договора.  Сключеният договор за финансиране, съответно заповедта, включително одобрената инвестиция, може да бъде изменян и/или допълван в случаите и по реда, посочени в чл. 28 от ПМС № 114/08.06.2022 г. |

## 21.2. Условия, приложими към изпълнението на сключените договори за предоставяне на средства

|  |
| --- |
| Правата и задълженията на крайния получател на средства се уреждат от договора за предоставяне на средства по МВУ – приложение към *настоящата Покана*.  До 14 дни от датата на сключване на договор за финансиране, на интернет страницата на *СНД* и в ИС на МВУ се публикува информация относно предложението за изпълнение на инвестиция и предоставените по него средства от МВУ, при съобразяване с изискванията на Закона за защита на личните данни.  До 14 дни от датата на сключването на договора за предоставяне на средства от МВУ *СНД* организира информационна среща с крайните получатели и/или публикува Ръководство за изпълнение на инвестициите за запознаване с изискванията за изпълнение на инвестициите по съответната процедура, с изключение на случаите, в които получателят изрично е заявил, че няма да се възползва от тази възможност. |

## 21.3. Правна рамка на процедурата

|  |
| --- |
| Към настоящата процедура за предоставяне на средства на крайни получатели на средства от МВУ, в т.ч. изпълнението, отчитането и разплащането на инвестициите, се прилагат следните нормативни актове и актове на *СНД*:   1. РЕГЛАМЕНТ (ЕС) 2021/241 НА ЕВРОПЕЙСКИЯ ПАРЛАМЕНТ И НА СЪВЕТА от 12 февруари 2021 година за създаване на Механизъм за възстановяване и устойчивост 2. Постановление № 114 от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост, обн. ДВ. бр.43 от 10.06.2022 г. (ПМС № 114/2022) 3. Постановление № 157 от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост (ПВУ) на Република България, и на техните основни функции, обн. ДВ. бр.54 от 12.07.2022 г. (ПМС № 157/2022) 4. Приложение към Решение за изпълнение 8091/22 от 28 април 2022 г. на Съвета за одобряване на оценката на Плана за възстановяване и устойчивост на България. 5. ЗАКОН за държавните помощи 6. ПРАВИЛНИК за прилагане на Закона за държавните помощи (Приет с ПМС № 183 от 27.08.2018 г, Обн. - ДВ, бр. 72 от 31.08.2018 г.) 7. РАМКА ЗА ДЪРЖАВНА ПОМОЩ за научни изследвания, развитие и иновации (Съобщение на Комисията, Брюксел, 19.10.2022 г., C(2022) 7388 final) 8. ПРАВИЛА за прилагане на Закона за държавните помощи, Правилника за неговото прилагане и Рамката на Общността за държавна помощ за научни изследвания, развитие и иновации в Българска академия на науките и нейните самостоятелни научни звена. |

# 22. Приложения към Условията за кандидатстване за кандидатстване

## 22.1. Приложения към момента на кандидатстване

|  |
| --- |
| **Приложения за попълване:**   * Формуляр за кандидатстване (е-Формуляр в ИС на МВУ) * Формуляр (обр. 1) за самооценка относно съблюдаване на принципа за ненанасяне на значителни вреди * Приложение №1: Декларация при кандидатстване * Приложение № 2: Декларация по чл. 19, 20, б. „а“ и “б“ и 21 от Рамка за държавна помощ за научни изследвания, развитие и иновации, подписана, сканирана и прикачена в ИС на МВУ.   **Приложения за информация:**   * Указания за попълване на е-Формуляр за кандидатстване * Технически насоки относно прилагане на принципа за „ненанасяне на значителни вреди“ при изпълнението на инвестиции по МВУ и попълване на формуляр за самооценка * Методика за оценяване на предложението за изпълнение на инвестицията * *Договор* за финансиране от МВУ на краен получател * Общи условия към д*оговор* за финансиране от МВУ на краен получател |

## 22.2. Приложения към момента на подписване на договора за предоставяне на средства от МВУ на краен получател

|  |
| --- |
| **Приложения за попълване:**   * Формуляр за финансова идентификация; * Заявление за профил за достъп на краен получател на средства до ИС на ПВУ; * Декларация при сключване на договор. |

1. Съгласно приложението към Решение за изпълнение 8091/22 от 28 април 2022 г. на Съвета за одобряване на оценката на Плана за възстановяване и устойчивост на България. [↑](#footnote-ref-1)
2. Приложение VI Методология за проследяване на действията в областта на климата към РЕГЛАМЕНТ (ЕС) 2021/241 НА ЕВРОПЕЙСКИЯ ПАРЛАМЕНТ И НА СЪВЕТА от 12 февруари 2021 година за създаване на Механизъм за възстановяване и устойчивост [↑](#footnote-ref-2)
3. „организация за научни изследвания и разпространение на знания“ или „научноизследователска организация“ означава субект (като например университети или научноизследователски институти, агенции за технологичен трансфер, иновационни посредници, ориентирани към изследователска дейност физически или виртуални организации за сътрудничество), независимо от неговия правен статут (дали е учреден съгласно публичното или частното право) или начин на финансиране, чиято основна цел е да извършва независими фундаментални научни изследвания, индустриални научни изследвания или експериментално развитие или да разпространява в широк мащаб резултатите от тези дейности посредством преподаване, публикации или трансфер на знания. Когато тези субекти упражняват също така и стопански дейности, финансирането, разходите и приходите от тези стопански дейности трябва да се отчитат отделно. Предприятия, които могат да окажат решаващо влияние върху такъв субект, например в качеството на акционери или членове, не могат да се ползват от преференциален достъп до постигнатите от него резултати; [↑](#footnote-ref-3)
4. Описват се изискванията за постигане на съответствие с хоризонталните политики на ЕС и ако е приложимо, на приноса към тях. [↑](#footnote-ref-4)